Maria Corina Machado

Maria Corina Machado iyâ arèya politikus, insinyur bân aktivis sè asalla ḍâri Venezuela. Maria lahèr 7 oktober 1967e' è Caracas. Maria è kennal kalabân tokoh oposisi otama ka pamarentaan Hugo Chávez bân Nicolás Maduro. Maria paḍâ dhâddhi figur liberal-konservatif sè sanget anekannaghi pentèngnga pasar bhibhâs, investasi asèng sarta perlindungan hak mèlèk.

Salaènna aktif è dhunnya politik, Maria paḍâ noro' abangon organisasi Súmate, iyâ arèya gerakan masyarakat sipil sè perranna rajâ ḍâlem mantau pemilu è Venezuela. Maria paḍâ kerrap ollè tekkanan, è ancem, bahkan sampè' ollè larangan politik ḍâri rezim sè anḍi' kobâsa karna sèkap kritissâ. È taon 2014, Maria perna è kala' pangkattdhâ è Majlis Nasional samarèna alabân Maduro è forum internasional. Maskè ngadhepphi pan-brâmpan rintangan, Maria teptep dhâddhi sala sèttong sowara palèng lantang sè nyeruaghi demokrasi bân kabhibâsân è Venezuela. È taon 2025, Maria è anugraaghi pangarghâân Nobel Perdamaian "karna kerja kerassâ sè ta' kennal ka lesso ḍâlem ajhuwângngaghi hak-hak demokrasi rakyat Venezuela bân karna parjhuwânganna kaangghuy ḍâpa' transisi sè adhil bân damai ḍâri kediktatoran nojjhu ka Demokrasi".The Nobel Peace Prize 2025". Nobel Media AB. È aksès tangghâl 2025-10-10.

Pendidighân

Maria aropa'aghi insinyur lulusân Universidad Católica Andrés Bello, sala sèttong universitas ternama è Venezuela. Samarèna rowa, Maria alanjhut ka pendidighân è bidang manajemen è IESA (Institudo de Estudios Superiores de Administración), lembaga pendidighân bisnis sè terkenal è naghârâ kasebbhut.Chronicles, Caracas (16 Maret 2025). "The Making of María Corina Machado". Caracas Chronicles (ḍâlem bhâsa Amèrika, ènggris). È aksès tangghâl 2025-27-10. Ta' sampè' ghân jèya, Maria paḍâ noro' program Akademik è Universitas Yale, Amerika Serikat sè malèbâr wawasânna tentang ekonomi, politik, bân kepemimpinan global. Latar belakangnga pendidighân rèya sè dhâddhi pondasi penting ḍâlem abentu' pandangan politik bân ekonomi sè pro-pasar sarta berorientasi ka demokrasi liberal.

Karèr politik

È pamèlèyan parlemen 2010, Maria kapèlè dhâddhi angghuta Majelis Nasional (Nasional Assembly) abâkkèllè naghârâ bâgiyân Miranda. Maria ollè sowara palèng bânnya' ḍâri sakabbhina kandhidhât ḍâlem pamèlèyan kasebbhut. Karèrrâ è parlemen è tandhâi kalabân kritik kerras ka pamarènta chavista, otamana takaè' palangghârân hak asasi bân masalah ekonomi. È taon 2012, Maria noro' ḍâlem pamèlèyan pendahuluan (primary) oposisi kaangghuy calon presiden, Maskè ta' mennang rajâ (kennengngan nomer 3) kalabân persentase abâk rendâ. Maria majhâghâ partai politik Vente Venezuela ra-kèra taon 2012. Maria dhâddhi koordinator nasionalla. Maria terros nola' pan-brâmpan bentu' kompromi kalabân rèzim Maduro, ngala' tèngka kerras ka palangghârân demokrasi bân hak masyarakat."Venezuela: Opposition legislator Machado returns to Caracas". BBC News (ḍâlem bhâsa Ènggris (Britania)). 27 Maret 2014. È aksès tangghâl 2025-27-10.

È taon 2014, Samarèna Maria ngoca' è Organisasi Naghârâ Amerika (OAS) sebagai bâkkèlla alternatif ḍâri Panama kaangghuy akritik situasi HAM è Venezuela, Majelis Nasional (sè è kowasaè pamarènta) narèk statussâ sebagai angghuta parlemen. Mereka ngangghâp tindakan rowa malangghâr konstitusi.

Kontestasi

È taon 2023 junè, Maria è nyata'aghi mataḍâ' kaangghuy negghu' jabatdhân publik salama 15 taon bi' Biro pamarèksa (Keuangan) (Comptroller General) Venezuela karna è angghâp adukung ka sanksi internasional bân katerlèbâtdhân ḍâlem aktivitas sè è angghâp alanggar atoran. Maskè kanta jèya, Maria pagghun teptep mamennangaghi sowara palèng bânnya' è pamarèntaan bân pangadhilân palèng tèngghi Venezuela nola' pancalonna ḍâlem pamèlèyan prèsiden Julè 2024 sè adhâsar ka larangan kasebbhut. Samarèna pancalonna è blok, Maria adukung calon pangghântèna ḍâri koalisi oposisi (pertama Corina Yoris, Edmundo Gonzales Urrutia) ḍâlem Pemilu kasebbhut.

È taon 2024, Maria ngadhepphi penahanan sabântara bân ancemman kaamanan. Maria perna bâḍâ è ḍâlem pangètekghân polana tako' bân kobâtèr ka kasalamettenna abâ'na bân kalowargana. Maria paḍâ ngalakonè kampanye lowar bèyasa, nyoba' ngawassè pamèlèyan sowara bân ngompollaghi bhuktè ḍâri lambâr sowara "tally sheets" sè bânnya' kaangghuy mamastèyaghi transparansi pemilu. Maria menyerukan boikot ka Pemilu parlemen bân pemèlèyan gubernur sè è bâḍâ'aghi rezim, karna è angghâp ta' adhil bân ta' ajamin hasèl sè sah.

Pangaro

Salaèn ḍâri pan-brâmpan larangan bân intimidasi, Maria è angghâp simbol alabân ka otoritarianisme sè bâḍâ è Venezuela. Bânnya'na dukungan ḍâri Rakyat, dhâddhi bhuktè bâkto Maria teptep mamennangaghi pamèlèyan pendahuluan oposisi 2923 kalabân mayoritas mutlak, maskè tao dhibi'na anḍi' rèsiko bhâkal è diskualifikasi.
Sombher